《病鹤吟上黄尚书》
宋代·刘宰

五湖浩荡平沙暖，病鹤摧颓翅翎短。
万里空怀宿昔心，忘机已结沙鸥伴。
华表飞来辽海仙，人间嘉会恰千年。
一声嘹唳九关傅，虎豹避易不敢前。
尽推同类游钧天，浮丘王乔相后先。
缥缈遗音堕云际，应念沙头苦憔悴。
欲令弱羽更轩昂，共驾飞廉骑六炁。
瑶池饮，芝田戏，
五湖回首皆尘世。菰米熟，
藕花鲜，五湖秋色正相便。
寄声青鸟谢勤拳，摧颓病鹤那能然。

作者简介：刘宰（1167—1240）字平国，号漫塘病叟，镇江金坛（今属江苏）人 。绍熙元年（1190）举进士。历任州县，有能声。寻告归。理宗立，以为籍田令。迁太常丞，知宁国府，皆辞不就。端平间，时相收召誉望略尽，不能举者仅宰与崔与之二人。隐居三十年，于书无所不读。既卒，朝廷嘉其节，谥文清。宰为文淳古质直，著有《漫塘文集》三十六卷，《四库总目》又作有语录，并传于世。